שמעון פרנס

שמעון פרנס (נולד ב-21 בפברואר 1954) הוא איש תקשורת, מנחה טלוויזיה, זמר ומורה דרך ישראלי. פרנס נולד בירושלים וגדל בשכונת "אהל משה", בוגר מחזור 1972 של תיכון בויאר. את דרכו הרדיופונית החל כספרן בספריית התקליטים של קול ישראל. בהמשך ערך את התוכנית "אגן הים התיכון" ואחר כך גם הגיש אותה. בנוסף, הגיש תוכניות על מוזיקה מזרחית ברשת ג' וברשת ב' וכן את התוכנית "ציפורי לילה" בגלי צה"ל שבהגשתו נקראה "ציפורי לילה במעוף ים-תיכוני". בשנת 1981 סיים באוניברסיטה העברית בירושלים תואר שני במדעי המדינה ויחסים בינלאומיים. עבודת הגמר שלו "המוזיקה היוונית העירונית 1900 - 1920" עסקה במוזיקה היוונית והוא צרף לה קלטת שמע עם שירי רבטיקו. פרנס הגה את הרעיון של התוכנית "בטברנה", וערך את עונתה הראשונה שהגיש מתי סרי. בהמשך החליף אותו והגיש אותה במשך כעשור בערוץ 1 ובערוץ 2. התכנית ששודרה ביום שישי בשעות הפריים טיים הציגה מוזיקה ים-תיכונית משולבת בהומור וזכתה להצלחה עצומה. היא החליפה את במעגל עם דן שילון כתוכנית הדגל של הערוץ הראשון. פרנס לא קיבל אישור לעבוד בערוץ 2, ופוטר ב-2001 מרשות השידור בידי בית דין משמעתי שהרשיע אותו בהתנהגות בלתי הולמת, הפרה משמעתית וחוסר הוגנות במילוי תפקידו. עד נובמבר 2014 הגיש תוכנית יומית בשם "שש בערב עם שמעון פרנס" בגלי צה"ל. פרנס הגיש גם את התוכנית "חלום לים התיכון" בערוץ 23 ותוכנית שבועית בשם "העונג השישי", ששודרה בגלי צה"ל מדי יום שישי אחה"צ, והגיש וערך את התוכנית ציפורי לילה מוזיקליות בגלי צה"ל ותוכנית שבועית בשם "על החתום" ששודרה בגלי צה"ל מדי יום שבת בצהריים. החל מיולי 2019 הפסיק להגיש את התוכנית "ציפורי לילה" ובמקומה הגיש תוכנית בשם "העונג השביעי" מידי שבת בין 12 ל-2 בצהריים. בשנת 2013 החל להגיש את תוכנית המוזיקה "הרכב מנצח" בערוץ 24. בינואר 2019 החל להגיש את "עושים שיחה", פודקאסט מבית עושים היסטוריה שבו הוא מארח אישים. בינואר 2024, לאחר כ-20 שנה בגלי צה"ל, הודיע על עזיבת התחנה ומעבר לכאן ב'. פרנס נשוי ולו שלושה ילדים. מתגורר בהתנחלות הר אדר. מדיה וקבצים בנושא שמעון פרנס בוויקישיתוף אתר האינטרנט הרשמי של שמעון פרנס שמעון פרנס, במיזם "אישים" לתיעוד היצירה הישראלית נילי פרידלנדר, הנה האבא של המוסיקה היוונית, מעריב, 16 באוגוסט 1991 ערן סויסה, "אני חי אני נושם אני אופטימי", באתר nrg‏, 6 באפריל 2008 הדס בשן, "אני פראייר גאה", באתר ynet, 16 ביוני 2010 עמית קוטלר, הרגעים הרגועים של פרנס, באתר ynet, 9 ביולי 2010 מאיה מזרחי לוינטר, "לאט, לאט" – ריאיון עם שמעון פרנס (אורכב 05.11.2013 בארכיון Wayback Machine), באתר אפוק טיימס, 21 בנובמבר 2012 שיר זיו, "אני ג'ינג'י, אבל לא איש של קווים אדומים או כתומים", באתר ישראל היום, 8 ביוני 2017 יואב בירנברג, "צבט לי בלב שלא חשבו עליי. מה, אני לא בן אדם?", באתר "ידיעות אחרונות", 26 במרץ 2019 שיר זיו, שמעון פרנס: "כשלתי בלשרוד טלוויזיונית", באתר ישראל היום, 24 בספטמבר 2020 שמעון פרנס, במיזם "אישים" לתיעוד היצירה הישראלית שמעון פרנס, דף שער בספרייה הלאומית האתר הרשמי של שמעון פרנס רונית מזרחי, מירב שלום, בגובה העיניים עם שמעון פרנס, באתר nrg‏, 16 בינואר 2009 דודי אביטן, בויאר: חוגגים יובל גם בלוס אנג'לס, 22 במאי 2014, באתר מיינט ירושלים. הילה קומם, עליזה אביב, שמעון פרנס - חגיגה יוונית – בלקנית, e-mago,‏ 30 במאי 2008 שמעון פרנס פוטר מרשות השידור, באתר וואלה, 30 במאי 2001 דף התוכנית "העונג השישי" באתר גלי צה"ל. דף התוכנית "על החתום" באתר גלי צה"ל. הפרומו ל"עושים שיחה" עלה לאתר ב-23 בדצמבר 2018 רן בוקר, אחרי יותר מ-20 שנה, שמעון פרנס עוזב את גל"צ: "לא מעריכים. גם בגילי יש לי מה לתרום", באתר ynet, 15 בינואר 2024 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.